open-index/open-wikipedia-markdown huggingface dataset:
Jason Allison

**Jason Allison** (* 29. máj 1975, North York, Ontário, Kanada) je bývalý kanadský hokejový útočník. 

Bol draftovaný v roku 1993 zo 17. miesta klubom Washington Capitals. V rokoch 1996 až 2000 hrával za klub Boston Bruins. Počas sezóny 2000–01 bol kapitánom klubu. Neskôr odohral dve sezóny za Los Angeles Kings, kde bol súčasťou údernej formácie so Žigmundom Pálffym a Adamom Deadmarshom. V roku 2001 hral zápase NHL All-stars.

V dôsledku zranenia krku vynechal dve sezóne 2003-04 a 2004-05. V sezóne 2005-06 odohral 66 zápasov za Toronto Maple Leafs. Po sezóne sa stal voľným agentom a neskôr ukončil svoju aktívnu kariéru.

## Štatistiky

## Referencie


## Externé odkazy
* 

Kategória:Kanadskí hokejisti
Kategória:Hráči Washington Capitals
Kategória:Hráči Boston Bruins
Kategória:Hráči Los Angeles Kings
Kategória:Hráči Toronto Maple Leafs
Kategória:Hokejisti draftovaní klubom Washington Capitals
Kategória:Osobnosti z Ontária
Esa Tikkanen

**Esa Tikkanen** (* 25. január 1965, Helsinki, Fínsko) je bývalý fínsky hokejista, ktorý v rokoch 1984 až 1999 hrával v NHL. Tikanen hrával na pozícií útočníka a počas svojej kariéry vyhral päťkrát Stanley Cup. Na zimných olympiských hrách v roku 1998 získal v drese Fínska bronzovú medailu.

## Hráčska kariéra
Pred príchodom do NHL hrával za klub HIFK Helskinki. V roku 1983 si ho v drafte vybral klub Edmonton Oilers. V tíme sa presadil a jeden čas hrával s dvojicou Wayne Gretzky a Jari Kurri. 17. marca 1993 bol vymenený do klubu New York Rangers, opačným smerom putoval Doug Weight. Neskôr hrával za kluby St. Louis Blues, krátko hral za New Jersey Devils, Vancouver Canucks, Florida Panthers a Washington Capitals.

## Externé odkazy
* 
* Tikkanen na Legends of Hockey

Kategória:Fínski hokejisti
Kategória:Fínski olympionici
Kategória:Fínski bronzoví olympijskí medailisti
Kategória:Hráči Edmonton Oilers
Kategória:Hráči New York Rangers
Kategória:Hráči St. Louis Blues
Kategória:Hráči Vancouver Canucks
Kategória:Hokejisti draftovaní klubom Edmonton Oilers
Kategória:Víťazi Stanleyho pohára
Kategória:Účastníci MS v hokeji 1985
Kategória:Účastníci MS v hokeji 1989
Kategória:Účastníci MS v hokeji 1993
Kategória:Účastníci MS v hokeji 1996
Kategória:Účastníci MS v hokeji 2000
Kategória:Osobnosti z Helsínk
Dula

**Dula** môže byť:
* rod ovocných stromov alebo krov (lat. Cydonia), pozri dula (strom)
* plod týchto stromov, pozri dula (plod)
* žena, ktorá pomáha rodičke pri pôrode, pozri dula (pôrodníctvo)
* priezvisko, pozri Dula (priezvisko), napr.:
** Arthur M. Dula, právnik USA, zaoberajúci sa vesmírom
** František Dula, český prekladateľ zo starogréčtiny
** Igor Dula, viacero osôb
** Matúš Dula (1848 – 1925), slovenský politik 
** Tom Dula (1845 – 1868), vojak USA popravený za vraždu snúbenice, ľudová legenda, v roku 2001 neoficiálne zbavený viny
** Lišan Dulová (* 1987), bahrajnská atlétka etiópskeho pôvodu

## Pozri aj
* Dulla
* Dulovo námestie
Ponožka

thumb|Ponožky
thumb|Nerovnaké vzorované ponožky s rovnakým motívom.
**Ponožka** je pletený kus odevu určený na krytie luďskej nohy. Jej hlavnou úlohou je:
* zabrániť odieraniu nôh o obuv pri chôdzi
* udržiavať nohy v teple
* absorbovať vlhko
* predchádzať zhrubnutiu kože nôh
Priemerná noha má 250&nbsp;000 potných žliaz a priemerný pár nôh vyprodukuje okolo 250&nbsp;ml potu denne. Ponožky pomáhajú absorbovať tento pot, čím sa zabráni jeho hromadeniu v obuvi. V chladnom prostredí ponožky pomáhajú absorbovaním potu odstrániť riziko vzniku omrzlín.

## Iné projekty

## Zdroj

Kategória:Odevy
Bifľomor

**Bifľomor** () je jedna zo štyroch fakúlt Rokfortskej strednej školy čarodejníckej v 7-dielnej sérií kníh o Harrym Potterovi. Propagačné farby fakulty sú žltá a čierna. V erbe sa nachádza jazvec. Vedúcou fakulty je prof. Pomona Sproutová.

## Zakladateľ
Bifľomor založila **Brigita Bifľomorová** (angl. Helga Hufflepuff). Bifľomorovej najlepšia priateľka zo štyroch zakladateľov bola Brunhilda Bystrohlavová. 

## Duch fakulty
Duchom fakulty je **Tučný mních**.

## Vchod do fakulty
Vstup do bifľomorskej fakulty sa skrýva v chodbe do kuchyne za brnením rytiera.

### Kód
Pred vstupom sa nachádza očarovaný zväzok sudov, ktorý otvorí dvere iba vtedy, keď sa na správny sud vyťuká správny rytmus. Ak sa vyťuká nesprávne, sud sa roztrhne a zakryje votrelca v octe. Rytmus ktorý treba vyťukať je Bifľomorská "hymna". 

## Bifľomor pohľadom triediaceho klobúka
* **v HP1**
:V Bifľomore, tam je taktiež
:pre poctivcov miesta dosť,
:pre tých, ktorí vždy si splnia
:svoju školskú povinnosť. 

* **v HP4**
:Bifľomor bol na snahu náročný.

* **v HP5**
: Bifľomorová: "Ku každému
: chcem pristupovať rovnako."

: Bifľomorová brala všetkých, 
: veď mala srdce ušľachtilé. 

## Študenti Bifľomoru

### Bývalí
* Bones, Edgar
* Bonesová, Amélia
* Diggory, Amos
* Sproutová, Pomona
* Tonksová, Nymphadora
* Mlok Scamander

### Súčasní
(žiaci študujúci aspoň jeden rok počas HP série)

* Abbottová, Hanah
* Applebyová, Tamsin
* Bonesová, Susan
* Branstonová, Eleanor
* Cauldswell, Owen
* Cadwallader
* Diggory, Cedric (zavraždený počas štúdia)
* Finch-Fletchley, Justin
* Fleet, Harbert
* Macavoyová, Heidi
* Macmillan, Ernie
* Madleyová, Laura
* Preece, Malcolm
* Rickett, Antony
* Smith, Zacharias
* Summers
* Whitby, Kevin
* Zellerová, Rose
* Bóna, Filip
* Dvorský, Nikolas 

## Pozri aj
* Chrabromil
* Bystrohlav
* Slizolin

Kategória:Harry Potter
Nauzea

**Nauzea** (lat. nausea) alebo **nevoľnosť**, prípadne menej presne **nutkanie dáviť**, je pocit zvláštnej nevoľnosti, ktorý je spojený so zvýšenou tvorbou slín, slabosťou, odporom k jedlu či až mdlobou, a ktorý často predchádza vracaniu. 

Príčinou môže byť nevhodné jedlo, hltavé jedenie či pobyt na dopravnom prostriedku (najmä morskom plavidle). Medzi spôsoby pomoci patrí odgrgnutie, ktoré vyvolávajú sóda bikarbóna, iskra alebo sýtené nápoje. Medzi možné choroby, ktoré spôsobujú nevoľnosť, patria vertigo, trauma hlavy, komócia, kontúzia, drogové závislosti, infarkt myokardu (IM), žlčníkové kamene, cholelithiasis, pankreatitída, gastritída, poruchy trávenia, dyspeptický syndróm, enteritída, gastroenteritída, salmonelóza alebo choroba nazývaná nauzea a zvracanie.

Kategória:Symptómy
Chránená krajinná oblasť Poľana

**Chránená krajinná oblasť Poľana** je jedna zo 14 chránených krajinných oblastí na Slovensku. Patrí do geomorfologických celkov Poľana a Veporské vrchy. Nachádza sa v katastrálnom území obcí Čierny Balog, Detva, Dúbravy, Hriňová, Hrochoť, Hronec, Ľubietová, Očová, Poniky, Sihla, Strelníky a Valaská v okresch Banská Bystrica, Brezno, Detva a Zvolen. Bola vyhlásená v roku 1981 a má rozlohu . V chránenom území platí 2. stupeň ochrany.

Poľana je najvyššie sopečné pohorie na Slovensku. Na jej území sa nachádza sopka s priemerom kaldery  a obvodom  takmer , ktorá patrí medzi najväčšie vyhasnuté sopky v Európe.

Od roku 1990 patrí medzi jednu zo štyroch slovenských biosférických rezervácií programu UNESCO *Človek a biosféra*.

Od roku 1998 je v CHKO aj náučný chodník. V roku 2013 bol zrekonštruovaný správou CHKO a Lesmi SR. Dlhší okruh má , kratší . Nástup na chodníky je v lokalite Kyslinky. Rekonštrukcia je súčasťou väčšieho projektu slovensko-maďarskej spolupráce, Spoločne za zachovanie prírodných hodnôt na území Poľany a Börzsöny, podporovaného eurofondami.

Podľa odborníkov sa tu nachádza najväčšia populácia medveďa hnedého *(Ursus arctos*) na Slovensku; približne 278 jedincov.

## Referencie

## Iné projekty

## Externé odkazy
* Chránená krajinná oblasť Poľana


Kategória:Biosférické rezervácie na Slovensku
Kategória:Chránené územia v okrese Banská Bystrica
Kategória:Chránené územia v okrese Brezno
Kategória:Chránené územia v okrese Detva
Kategória:Chránené územia v okrese Zvolen
Vrátenie

**Vrátenie** alebo (nedokonavý vid) **vracanie** môže byť:
*danie späť/pôvodnému majiteľovi/na pôvodné miesto
*obnovenie (pôvodného stavu niečoho)
*opätovanie

**Vracanie** môže byť aj dávenie, pozri vracanie (medicína).
Chránená krajinná oblasť Strážovské vrchy

**Chránená krajinná oblasť Strážovské vrchy** je jedna zo 14 chránených krajinných oblastí na Slovensku. Nachádza sa na strednom Slovensku a viaže sa na dva orografické celky, Strážovské vrchy a Súľovské vrchy. Zasahuje do okresov Bytča, Ilava, Považská Bystrica, Prievidza, Púchov a Žilina. Chránená krajinná oblasť bola založená v roku 1989 a má rozlohu .

## Geológia
Majú tu zastúpenie niektoré subtatranské príkrovy (manínsky, krížňanský, chočský), kvôli čomu na tomto území vystupujú hlavne vápence a dolomity. Bežnými horninami v Súľovských skalách sú bazálne zlepence.

## Rastlinstvo
Medzi rozšírené lesné spoločenstvá sem patria bučiny, vo vyšších oblastiach jedľovo-bukové spoločenstvá s vyšším zastúpením ihličnanov.

## Referencie

## Externé odkazy
* CHKO Strážovské vrchy - Štátna ochrana prírody SR
* CHKO Strážovské vrchy
* CHKO Strážovské vrchy 


Kategória:Chránené krajinné oblasti na Slovensku
Chránená krajinná oblasť Ponitrie

**Chránená krajinná oblasť Ponitrie** je jedna zo 14 chránených krajinných oblastí na Slovensku. Patrí do geomorfologických celkov Tribeč a Vtáčnik a zasahuje do okresov Nitra, Partizánske, Prievidza, Topoľčany, Zlaté Moravce, Žarnovica a Žiar nad Hronom. Vyhlásená bola v roku 1985 a má rozlohu .

Keďže sa nachádza v dvoch rôznych orografických celkoch, tieto sa líšia geologickou stavbou, typológiou lesov, rastlinnými a živočíšnymi spoločenstvami.
Prírodné hodnoty pohoria Tribeč chráni CHKO Ponitrie zasahujúca aj na územie susedného vulkanického pohoria Vtáčnik. Správa CHKO Ponitrie sídli v Nitre.

Aj keď je CHKO územne kompaktné, tvoria ho dve krajinársky odlišné časti. Severná časť sa rozprestiera na vulkanickom komplexe pohoria Vtáčnik. Okrem hustých bučín je zaujímavá bizarnými skalnými útvarmi. Najmohutnejšie bralá nachádzame v masíve Buchlova, Kláštorskej skaly a najvyššom vrchu, ktorý dal meno celému pohoriu.

Južná časť CHKO v pohorí Tribeč je krajinársky odlišná a jej špecifikom sú početné skalky vyskytujúce sa najmä po okrajoch pohoria. Na niektorých stoja ruiny romantických hradov Gýmeš (Jelenec), Čierny hrad a Oponický hrad. O tom hrade sa našli svetoznáme knihy ktoré boli napísané ešte 11.storočí nášho letopočtu.

Hlavným predmetom ochrany CHKO Ponitrie sú súvislé lesné porasty a lokality s výskytom stepnej a lesostepnej flóry a fauny. Pekným príkladom je výslnná Zoborská lesostep.

## Referencie

## Iné projekty

## Externé odkazy
* Správa CHKO Ponitrie

Kategória:Chránené krajinné oblasti na Slovensku
Kategória:Chránené územia v okrese Nitra
Kategória:Chránené územia v okrese Prievidza
Kategória:Chránené územia v okrese Topoľčany
Kategória:Chránené územia v okrese Zlaté Moravce
Kategória:Chránené územia v okrese Žarnovica
Kategória:Chránené územia v okrese Žiar nad Hronom
Libonectes

**Libonectes** je vyhynutý rod plesiosaurov z čeľade Elasmosauridae s jediným druhom ***Libonectes morgani***.

Bol dlhý 7-14 m a podobal sa na svojho príbuzného, Elasmosaura. Mal pevné telo s krátkym chvostom a veľkými plutvami. Mal malú hlavu plnú dlhých, dopredu smerujúcich zubov na chytanie rýb a kalmárov ktorá bola umiestnená na dlhom krku.

## Iné projekty

Kategória:Elasmosauridae
Chránená krajinná oblasť Štiavnické vrchy

**Chránená krajinná oblasť Štiavnické vrchy** je jedna zo 14 chránených krajinných oblastí na Slovensku. 

Nachádza sa na strednom a západnom Slovensku, zasahuje do okresov Banská Štiavnica, Krupina, Levice, Zvolen, Žarnovica a Žiar nad Hronom. Bola vyhlásená 22. septembra 1979 na rozlohe . Jej cieľom je ochrana širšieho zázemia Banskej Štiavnice.

## Referencie

## Pozri aj
* Štiavnické vrchy

## Externé odkazy
* Geopark Banská Štiavnica


Kategória:Chránené krajinné oblasti na Slovensku
Pochod dobrovoľníkov

**Pochod dobrovoľníkov** (čín. 義勇軍進行曲/义勇军进行曲 *Ji-jung-ťun ťin-sing-čchu*; pchin-jin * Yìyǒngjūn Jìnxíngqǔ*) je štátna hymna Čínskej ľudovej republiky.

Text napísal dramatik a básnik Chan Tchien (田漢; pchin-jin *Tián Hàn*) a hudbu skladateľ Er Nie (聶耳/聂耳; pchin-jin *Niè Ĕr*). Prvýkrát ju hrali v roku 1934 v Šanghaji.

## Text

## Externé odkazy
* Hymna ČĽR 

Kategória:Štátne hymny
Kategória:Čína
Beaufortova stupnica sily vetra

**Beaufortova stupnica sily vetra** (iné názvy: **Beaufortova stupnica vetra**, **Beaufortova stupnica, Beaufortov index**) je empirická stupnica sily vetra založená na pozorovaní podmienok a vlnenia na vodnej hladine.

## Dejiny
Stupnicu vytvoril v roku 1805 Sir Francis Beaufort, britský admirál a hydrogeograf. Pôvodne sa trinásťstupňová stupnica (0 – 12) riadila opisom stavu plachiet na vojenských lodiach, so stupňami od „sotva dostatočný vietor na riadenie lode“ po „vietor, aký nevydrží žiadne oplachtenie“. Od tridsiatych rokov 19. storočia sa stala štandardom pri zápise lodného denníka a od päťdesiatych rokov 19. storočia sa začala používať v pevninovej meteorológii.

Od začiatku 20. storočia, keď sa v moreplavbe plachetnice začali nahrádzať parníkmi, bola stupnica preformulovaná podľa vlnenia na vodnej hladine a doplnila sa o pevninové pozorovania dymu a pohybu stromov vo vetre.

V roku 1946 sa stupnica rozšírila o stupne 13 – 17, ktoré sa používaju vo výnimočnom prípade na opis sily tropických cyklónov hlavne v Číne a na Taiwane. Absolútna rýchlosť vetra (v m/s) bola vztiahnutá k empirickej stupnici podľa vzorca
: v = 0,836 \times B^{\frac{3}{2}}
v je rýchlosť v metroch za sekundu, a B je sila vetra podľa Beaufortovej stupnice.

## Stupnice

Úkazy na mori sa prejavujú na voľnej hladine vzdialenej od pobrežia. V závislosti od miestnej orografie môže pobrežie chrániť zátoky alebo príbrežné oblasti pred účinkami vetra.

## Poznámky


## Referencie

## Pozri aj
* Saffirova-Simpsonova hurikánová stupnica
* Fujitova-Pearsonova stupnica
* Rozšírená Fujitova stupnica
* TORRO Stupnica

## Iné projekty

Kategória:Vietor
Kategória:Moreplavba
Kategória:Stupnice
Kategória:Meteorológia
Kategória:Búrky
Kategória:Eponymické termíny v geovedách
Tance (Debussy)

**Tance pre harfu a sláčikový orchester, L. 103** (uvádzané aj pod názvom **Dva tance pre harfu a sláčiky**, alebo pôvodným názvom **Danses sacrée et profane**) je dielo francúzskeho skladateľa Clauda Debussyho.

Skladbu zložil Debussy v roku 1904 na požiadavku známej firmy s hudobnými nástrojmi *Pleyel*, ktorá zostrojila a v roku 1987 patentovala nový typ tzv. chromatickej harfy. Na rozdiel od klasickej harfy, kde je možné výšku tónov ovplyvňovať pedálmi, u chromatickej harfy mal každý tón chromatickej stupnice svoju vlastnú strunu. Nová skladba mala byť akýmsi "testovacím dielom", na ktorom by sa potvrdili možnosti plnohodnotnej hry na tento nový typ nástroja. Určite nebola náhoda, že sa firma rozhodla osloviť práve Debussyho, ktorý ako skladateľ dobre poznal techniku a možnosti hry na harfu, ktorej dal vo svojích orchestrálnych dielach dovtedy nevídané postavenie. Výnimočný nástroj, ako stvorený pre impresionistické skladby, Debussyho teda ľahko inšpiroval aj v tomto prípade. 

Skladateľ založil útle dielo na dvoch kontrastujúcich častiach tanečného charakteru. Prvú časť, ktorú nazval *Tanec posvätný* sa zaoberal myšlienkou na harfu ako na jeden z najstarších nástrojov ľuďstva. Orientálne inšpirácie typické pre Debussyho a archaicky posobiace harmonické spoje vytvárajú v tomto pomaly plynulom tanci naozajstnú impresiu starobylosti, religiozity a exotiky. Attaca nasleduje druhá časť, *Tanec svetský*, o niečo v rýchlejšom tempe než prvá časť. Tanec je postavený na základnom "valčíkovom" motíve, ktorý je na Debussyho až netypicky prostý a graciózny. Jeho melódia zaznie hneď v úvode v podaní sláčikov a neustále sa opakuje v roznych obmenách, prerušovaná zvukovými kúzlami traktovaného harfového sóla.

Tance patria k najmenej známym Debussyho orchestrálnym dielam, no na druhej strane ich uvádzanie v koncertných sálach je pomerne pravidelné, keďže ide o jednu z mála možností koncertného uplatnenia sa nadaného harfistu v skutočne hodnotnom diele. Dnes sa interpretuje predovšetkým na klasickej pedálovej harfe, pretože chromatická harfa sa vo svete vážnej hudby príliš neudomácnila.

Kategória:Orchestrálne skladby
Kategória:Claude Debussy
Chránená krajinná oblasť Cerová vrchovina

**Chránená krajinná oblasť Cerová vrchovina** je jedna zo 14 chránených krajinných oblastí na Slovensku. Založená bola v roku 1989 a má rozlohu . 
 
## Poloha
CHKO Cerová vrchovina leží na juhu Slovenska pri hraniciach s Maďarskom. Rozkladá sa na území geomorfologického celku Cerová vrchovina v okresoch Lučenec a Rimavská Sobota. Zo západu do nej zasahuje Ipeľská kotlina a z východu Rimavská kotlina. Čo sa týka pohorí, zo západu je ohraničená Krupinskou planinou, zo severozápadu Javorím a zo severu Stolickými vrchmi.

Územie zahŕňa v rámci Matransko-slanskej oblasti veľkú časť oddielu Hajnáčska vrchovina, juhovýchodný výbežok oddielu Fiľakovská brázda a strednú časť oddielu Petrovská vrchovina.

## Geológia a pohorie Cerová vrchovina
Pohorie Cerovej vrchoviny patrí medzi najmladšie pohoria na Slovensku. Toto pohorie sa v pliocéne a najstaršom pleistocéne vyklenulo do klenby. Vykleňovaním sa rozlámalo a vznikli zlomy, do ktorých sa dostala bazaltová láva a tak vznikol pestrý sopečný reliéf. V postvulkanickom období nastala inverzia reliéfu, ktorej vznik sa spája s výlevom lávových prúdov do starých dolín. Časom sa lávové prúdy zdvihli a erodovali a tým vznikli vrcholové časti a pôvodné chrbty dolín. Najrozšírenejším horninovým typom v CHKO Cerová vrchovina sú pieskovce, ktoré sa usadili v spodnom miocéne z mladotreťohorného mora.

CHKO Cerová vrchovina sa môže pochváliť najdlhšou pseudokrasovou jaskyňou na Slovensku, ktorá sa nazýva Labyrintová jaskyňa a je 182 metrov dlhá. Nachádza sa v NPR Pohanský hrad. Ďalšou dominantou Cerovej vrchoviny je množstvo kamenných morí, z ktorých najväčšie je Šurické kamenné more.

## Referencie
Súľovské vrchy

**Súľovské vrchy** sú malý horský celok v severozápadnej časti Fatransko-tatranskej oblasti medzi údolím Rajčanky a Váhom medzi mestami Žilina, Považská Bystrica a Rajec. Sú súčasťou CHKO Strážovské vrchy.

## Vymedzenie
Zo severozápadu pohorie ohraničuje Považské podolie s údolím Váhu, juhovýchodne susedí Žilinská kotlina a na juhozápade sa krátkym úsekom dotýkajú Strážovské vrchy. Leží na územiach Trenčianskeho a Žilinského kraja.

## Rozdelenie
Súľovské vrchy sa delia na 3 podcelky, ktoré zahŕňajú 2 časti:
* Skalky
* Súľovské skaly 
** Súľovská kotlina
* Manínska vrchovina
** Maníny

Najhodnotnejšia je centrálna časť, kde hrebeň Súľovských skál s hrebeňom Kečky uzatvára kotlinu s obcou Súľov-Hradná.

## Vrcholy

* Veľký Manín () – najvyšší vrchol
* Žibrid ()
* Havrania skala ()
* Kečka ()
* Skalky ()

## Ochrana prírody
Súľovské vrchy nie sú celoplošne chránené, no veľká ich časť patrí do CHKO Strážovské vrchy. Z maloplošných území tu leží národná prírodná rezervácia Manínska tiesňava, Podskalský Roháč a Súľovské skaly, prírodná rezervácia Kostolecká tiesňava a Slnečné skaly, prírodná pamiatka Bosmany, Hričovská skalná ihla, Hričovské rífy, Poluvsianska skalná ihla, Prečínska skalka, Súľovský hrádok a Turská skala a chránený areál Svarkovica. V centrálnej časti sa nachádza kultúrna pamiatka Lietavský hrad, na západnom okraji sú to Hričovský a Súľovský hrad.

## Turizmus
Súľovské vrchy patria k veľmi atraktívnym turistickým destináciám, vybavených hustou sieťou značených chodníkov. K atraktívnym cieľom turistov patria hradné zrúcaniny, tiesňavy i skalné mestá. Centrálnou časťou vedie Medzinárodná diaľková turistická trasa E3, ktorú križujú miestne trasy. Na východnom okraji leží kúpeľné mestečko Rajecké Teplice.

## Iné projekty

## Referencie


Kategória:Pohoria na Slovensku
Kategória:Geomorfologické celky na Slovensku
Kategória:Horné Považie
Tchien-an-men kuang-čchang

right|thumb|Námestie Tchien-an-men

**Tchien-an-men kuang-čchang** (iné názvy: **Námestie [[Tchien-an-men]], [[Tchien-an-men]], Námestie nebeského pokoja, Námestie nebeského mieru**;  –  = doslova „(Veľké) námestie Brány nebeského pokoja“) je námestie v Pekingu pred Bránou nebeského pokoja.

Je to tretie najväčšie námestie na svete, má rozmery 880x500 metrov a rozlohu  alebo , čo zodpovedá rozlohe Vatikánu.

Námestie brány nebeského pokoja sa stalo dejiskom dôležitých politických udalostí, ako napríklad vyhlásenie Čínskej ľudovej republiky vodcom Mao Ce-tungom 1. októbra 1949, či masové manifestácie počas tzv. Kultúrnej revolúcie. Prebehlo na ňom aj mnoho demonštrácií; predovšetkým Hnutie štvrtého mája v roku 1919, protesty po smrti Čou En-laja v roku 1976. 

V apríli roku 1989 sa na námestí zišli stovky študentov, ktorí sa búrili proti byrokracii a korupcii vo verejnej sfére a žiadali dialóg s vládou. Po tom, čo sa k študentom pridali i občania a počet protestujúcich stúpol na tisícky, komunistická moc vyhlásila 20. mája stanné právo a povolaná čínska armáda demonštrantov 3. – 4. júna rozohnala tankmi a streľbou ostrými nábojmi. Počas masakry na Námestí brány nebeského pokoja zahynulo podľa Čínskeho Červeného kríža 2 000 – 3 000 ľudí.

## Pozri aj
* Protesty na námestí Tchien-an-men

## Iné projekty

Kategória:Peking
Kategória:Námestia v Číne
Brána nebeského pokoja

right|thumb|Brána nebeského pokoja

**Brána nebeského pokoja** alebo **Brána nebeského mieru** (čín. 天安門/天安门 **Tchien-an-men** ; pchin-jin *Tiān'ānmén*) je hlavný vchod do bývalého cisárskeho paláca v Pekingu. Aj keď sa často považuje za hlavný vchod do Zakázaného mesta, táto funkcia tradične patrí Poludňovej bráne (午門).

Brána sa nachádza na konci Ulice dlhého pokoja (长安街; pchin-jin *Chángānjiē*), ktorá má dĺžku skoro 50 km. Na juh od brány sa nachádza Námestie brány nebeského pokoja, na ktorom sa odohrali viaceré kľúčové udalosti čínskej histórie.

## Iné projekty

Kategória:Stavby v Pekingu
Kim Ki-dok

**Kim Ki-dok** alebo **Ki-dok Kim** (, iný prepis: Kim Ki-duk; * 20. december 1960, Ponghwa-gun, Kjongsang-do† 11. december 2020, Riga) bol juhokórejský herec, producent a režisér. Za jeho podstatné filmárske umenie je považovaný talent na pôsobivé zábery a schopnosť tvoriť pútavé príbehy takmer bez dialógov. Za svoje filmy získal množstvo medzinárodných ocenení.

## Biografia
Ki-dok Kim sa narodil 20. decembra 1960 v juhokórejskej Ponghwe (봉화), v provincii Kjongsang (경상). V roku 1969 sa rodila presťahovala do hlavného mesta Soul (서울), kde Kim študoval poľnohospodársku školu. V období 1980 až 1985 slúžil v námornej pechote, ďalšie dva roky strávil v kostole. V rokoch 1990 až 1992 študoval vedu o umení vo francúzskom Paríži.

Debutový film *Crocodile* natočil v roku 1996. Film vypráva o mužovi žijúcom v Soule na brehu rieky Han-gang, ktorý zachráni ženu pred samovraždou, následne ju zneužíva. Medzi nimi sa vyvinie zvláštny vzťah. Film bol uvedený na medzinárodnom filmovom festivale v Pusane a pomohol odštartovať Kimovu medzinárodnú kariéru.

Prvý kontakt Kima s českým publikom bol v roku 1998, kedy sa jeho v poradí tretia snímka s názvom *Modrá brána* premietal na medzinárodnom filmovom festivale v Karlovych Varoch.

O štyri roky neskôr (2002) získal v Karlovych Varoch cenu FIPRESCI za film *Pobrežná hliadka*. V roku 2004 získal dve ceny pre najlepšieho režiséra na dvoch rôznych filmových festivaloch. Zlatého leva na medzinárodnom filmovom festivale v Berlíne za film *[[Samaritánka]]* a cenu za snímku *[[3-iron]]* na filmovom festivale v Benátkach.

Zomrel 11. decembra 2020 v nemocnici v Rige na následky komplikácií spôsobených COVID-19.

## Filmografia
* 1996 – *Crocodile* (악어)
* 1996 – *Wild Animals* (야생동물 보호구역)
* 1998 – *Modrá brána* (파란대문)
* 2000 – *Real Fiction* (실제상황)
* 2000 – *Ostrov* (섬)
* 2001 – *Address Unknown* (수취인불명)
* 2002 – *Bad Guy* (나쁜 남자)
* 2002 – *Pobrežná hliadka* (해안선)
* 2003 – *[[Jar, leto, jeseň, zima... a jar]]* (봄여름가을겨울그리고봄)
* 2004 – *[[Samaritánka]]* (사마리아)
* 2004 – *[[3-iron]]* (빈집)
* 2005 – *Luk* (활)
* 2006 – *Čas* (시간)
* 2007 – *Dych* {숨)
* 2008 – *Sen*
* 2011 – *Amen*
* 2011 – *Arirang*
* 2012 – *Pieta*

## Referencie

## Iné projekty

## Externé odkazy
* 
* 

## Zdroj

Kategória:Filmoví herci Kórejskej republiky
Kategória:Filmoví producenti Kórejskej republiky
Kategória:Filmoví režiséri Kórejskej republiky
Kategória:Úmrtia na COVID-19
Tarantula

**Tarantula** môže byť:

* v biológii:
** druh potulník tarentský (pravá tarantula; Lycosa tarentula)
** slovenský názov bývalého latinského rodu Tarentula z čeľade Lycosidae (strehúňovité), dnes rozdeleného na viacero rodov (najmä rody Alopecosa a Hogna), pozri tarantula (rod)
* v astronómii: hmlovina v súhvezdí Mečiar, pozri Tarantula (hmlovina)
* v hudbe: 
** názov hudobnej skupiny, pozri Tarantula (skupina)
** názov piesne, štvrtý singel albumu *Hold Your Colour* austrálskej skupiny Pendulum, pozri „Tarantula / Fasten Your Seatbelt“
** názov piesne, prvý singel albumu *Zeitgeist* chicagskej skupiny The Smashing Pumpkins, pozri „Tarantula (skladba The Smashing Pumpkins)“
** názov piesne, ôsmy singel albumu *Outrospective* britskej skupiny Faithless, pozri „Tarantula (skladba Faithless)“

**Tarantuly** je bežný slovenský názov čeľade vtáčkarovité (Theraphosidae, Aviculariidae; iný bežný názov: vtáčkare)
Rehab

**„Rehab“** je soulová/jazzová/R&B pieseň napísaná britskou speváčkou Amy Winehouse a nachádza sa na jej druhom štúdiovom albume *[[Back to Black]]* (2006).

## Pozadie
Pieseň je o Winehouseinom odmietnutí navštíviť protialkoholickú liečebňu po tom, čo jej manažérsky tím jej to doporučoval. *„Opýtala som sa otca, či si myslí, že tam mám ísť. Povedal: 'Nie, ale mohla by si to skúsiť.' Tak som išla, iba na 15 minút. Pozdravila som ich a vysvetlila som im, že pijem len preto, že som zamilovaná a pokašľala som si vzťahy. Potom som odišla.* Amy neskôr zmenila jej manažmentskú spoločnosť.

## Referencie a externé odkazy


* Klip Rehab na Youtube

Kategória:Piesne z 2007
Kategória:Piesne Amy Winehouse
Island Records

**Island Records** je hudobné vydavateľstvo, ktoré založili britskí producenti na Jamajke. Vydavateľstvo sídlilo dlhodobo v Anglicku, v súčasnosti ho vlastní spoločnosť Universal Music Group zo Spojených štátov a prevádzkuje The Island Def Jam Music Group.

Na prelome 60-tych a 70-tych rokov sa toto vydavateľstvo stalo pojmom v gramofónovom priemysle. Vtedy bol šéfom oddelenia A & R bývalý člen skupiny Spencer Davis Group pán Muff Winwood. Neskôr postúpil na post výkonného riaditeľa. Koncom 70-tych rokov však firmu opustil, aby sa venoval práci s Dire Straits. Ich nahrávky boli excelentné a mnohé z nich sme vtedy zaškatuľkovali do "underground music". Kvalita vynilových nosičov bola prvotriedna a v tej dobe as najkvalitnejšia popri britskej značke Vertigo (patrila do Philips UK) a americkej značke Elektra, ktorú založil Jack Holzman. Medzi najvýznamnejších interpretov Island Records patrili Laurel Aitken, Jimmy Cliff, Bob Marley, Clancy Eccles, Toots & The Maytals, The Wailers, Desmond Dekker (bol na Bratislavskej Lýre, myslím v roku 1970), The Pioneers. V 70-tych rokoch prišiel nástup britských interpretov Traffic, Spooky Tooth, Cat Stevens, Mott the Hoople, Free, Blodwyn Pig, Jethro Tull, King Crimson, Fairport Convention, Emerson, Lake & Palmer, John & Beverly Martyn, Quintessence,  Renaissance, Uriah Heep, Roxy Music, Nirvana, McGuinness Flint, Brian Eno, John Cale, Nico, Bad Company, Steve Winwood. V 80-tych rokoch pribudli ďalšie známe mená: U2, Bob Dylan, Tom Waits, Ultravox, Grace Jones, Robert Palmer, Black Uhuru, v 90-tych potom k nim pribudli Cranberries. V roku 2011 s hudobným vydavateľstvom podpísala zmluvu ďalšia významná hudobná osobnosť Robbie Williams.
(V.Mačica)

Kategória:Hudobné vydavateľstvá
Definitely Maybe

***Definitely Maybe*** je prvý komerčný album skupiny Oasis dovtedy (Rain), ktorý bol vydaný v roku 1994. Členovia Liam Gallagher, Noel Gallagher, Paul Arthurs, Paul McGuigan a Tony McCarol odštartovali svoju kariéru hitom Supersonic, ktorý sa stal prvým singlom kapely.

## Skladby albumu
Autorom všetkých skladieb je Noel Gallagher.
# „Rock 'n' Roll Star“ – 5:22
# „Shakermaker“ – 5:08
# „Live Forever“ – 4:36
# „Up in the Sky“ – 4:28
# „Columbia" – 6:17
# „Sad Song“ (osobitná skladba na verzii pre Japonsko a Spojené kráľovstvo) – 4:27
# „Supersonic“ – 4:43
# „Bring It on Down“ – 4:17
# „Cigarettes & Alcohol“ – 4:49
# „Digsy's Dinner“ – 2:32
#* V Severnej Amerike nesprávne ako „Digsy's Diner“
# „Slide Away“ – 6:32
# „Married with Children“ – 3:11

### Bonusy
#„Cloudburst“ (na japonskej verzii)

### Austrálsky bonusový disk
# „Whatever“
# „(It's Good) to Be Free“
# „Half the World Away“

## Výroba albumu
*Liam Gallagher – spev
*Noel Gallagher – sólová gitara, vokály
*Paul "Bonehead" Arthurs – rytmická gitara
*Paul McGuigan – basová gitara
*Tony McCarroll – bicie
*Oasis – producent
*Anthony Griffiths – vokály
*David Batchelor – producent
*Mark Coyle – producent, technik, mixáž
*Anjali Dutt – technik
*Owen Morris – producent, mastering, mixáž, 
*Roy Spong – technik
*Dave Scott – technik
*Brian Cannon – umelecký vedúci, dizajn, koncept, dizajn obalu
*Michael Spencer Jones – fotografie

Kategória:Albumy Oasis
Kategória:Hudobné albumy z 1994
Kategória:Debutové albumy
Aktíva (účtovníctvo)

**Aktíva** (jednotné číslo **aktívum**) sú ekonomické prostriedky, ktoré sú výsledkom minulých udalostí, od ktorých sa očakáva, že v budúcnosti povedú k zvýšeniu ekonomických úžitkov.

Aktíva sa delia na:
*majetok - t.j. tá časť aktív, ktorá sa vykazuje v účtovnej závierke v súvahe alebo vo výkaze o majetku a záväzkoch
*iné aktíva - t.j. tá časť aktív, ktorá sa vykazuje v účtovnej závierke v poznámkach (napr. odpísané pohľadávky, kvalita zamestnancov a pod.)

Podrobnosti o aktívach nazývaných aj majetok pozri v článku majetok (účtovníctvo).

## Zdroj
*Kotulič, R. et al.:  Finančná analýza podniku, 2010

Kategória:Účtovníctvo
Če-ťiang

**Če-ťiang** (; pchin-jin: *Zhèjiāng*) je provincia Čínskej ľudovej republiky. Leží na juhovýchode krajiny. Správnym strediskom je Chang-čou.

## Zemepisné podmienky
### Poloha
Provincia Če-ťiang sa nachádza na pobreží Východočínskeho mora na juh od delty rieky Jang-c’-ťiang. Na severu susedí s provinciou Ťiang-su a centrálne spravovaným mestom na úrovni provincie Šanghajom, na severozápade s provinciou An-chuej na západe s provinciou Ťiang-si, na juhu s provinciou Fu-ťien.

## Administratívne členenie
Provincia je zložená z 11 mestských prefektúr:

## Iné projekty

## Zdroj
* 

Kategória:Provincie v Číne
Newgrounds

**Newgrounds** je americká internetová stránka, kde autori flash filmov a hier môžu zverejniť svoje diela a dosiahnuť čo najvyšší level. Level EXP sa získava hodnotením diel. V roku 2007  bol na stránke dosiahnutý počet 400.000 zverejnených filmov a hier. 

## Externé odkazy
* Everything by everyone

Kategória:Webové stránky
Pasíva (účtovníctvo)

**Pasíva** (jednotné číslo **pasívum**) sú *zdroje majetku, ktoré predstavujú celkovú sumu záväzkov účtovnej jednotky vrátane iných pasív a rozdielu majetku a záväzkov.* . Pasíva sú opak aktív.

Delia sa na:
*zdroje krytia majetku (= zdroje majetku, zdroje krytia, kapitál, celkový kapitál, vlastné imanie a záväzky): tá časť pasív, ktorá sa vykazuje v účtovnej závierke v súvahe alebo vo výkaze o majetku a záväzkoch
*iné pasíva:  povinnosť (teda záväzok v právnom zmysle) účtovnej jednotky, ktorá sa vykazuje v účtovnej závierke v poznámkach (napr. povinnosti vyplývajúce zo súdneho sporu alebo záväzok prevzatý za niekoho iného v podobe bankovej záruky)

Podrobnosti o časti pasív nazývanej aj zdroje krytia majetku pozri v článku zdroje krytia majetku.

## Zdroj
*Kotulič, R.: Finančná analýza podniku, 2010

## Referencie

Kategória:Účtovníctvo
Vtáčkar

**Vtáčkar** (staršie *vtáčkár*) je slovenský názov latinského rodu pavúkov Avicularia, pozri vtáčkar (rod)

**Vtáčkare** môže byť:
*podrad Mygalomorphae
*bežný slov. názov čeľade vtáčkarovité (tarantuly; Theraphosidae, Aviculariidae)
*podčeľaď Aviculariinae, pozri pod vtáčkarovité
You Know I’m No Good

**„You Know I'm No Good“** je druhý singel z albumu Amy Winehouse s názvom *[[Back to Black]]* (2006). Pieseň nasledovala kroky jej minulých piesní mixom jazzu a R&B s jej oduševnenými, chrapľavými vokálami počas piesne. Najprv nahrala sólo, neskôr opäť, ale s vokálami Wu Than Clana zo skupiny Ghostface Killah.

## Klip
Klip sa dostal do hudobných kanálov na konci novembra 2006. Video ukazuje Winehouse v rôznych prostrediach, vrátane baru, spálne a vane. Dej je založený na Amynho fiktívneho osobného vzťahu s mužom na videu.

## Externé odkazy
* text piesne „You Know I'm No Good“
* videoklip na YouTube

Kategória:Piesne z 2007
Kategória:Piesne Amy Winehouse
Pyrogén

**Pyrogén** je látka, ktorá po vstreknutí do organizmu spôsobuje horúčku. Pyrogénny je prídavné meno, ktoré znamená spôsobujúci horúčku.

Kategória:Medicína
Back to Black (pieseň)

**„Back to Black“** je tretia pieseň Amy Winehouse z jej štúdiového albumu *[[Back to Black]]* (2006). *[[Channel 4|Channel 4 Music]]* ocenil pieseň v ich recenzii 10 z 10, rovnako *[[Manchester Evening News]]* oznámkoval piatimi z piatich hviezdičiek a dodal, že je to „*Jedna z najlepších piesní roka*“.

## Klip
Klip zobrazuje pohrebný sprievod, na ktorom Winehouse trúchli nad hrobom, na ktorom je napísané „R.I.P. Srdce Amy Winehouseovej“. Scény z cintorína boli natáčané na Cintoríne Abney Park v Stoke Newingtone a ostatné scény boli nakrútené blízko Gibson Gardens. Video malo premiéru 24. marca 2007.

## Referencie


Kategória:Piesne Amy Winehouse
Kategória:Piesne z 2006
Ferganská dolina

náhľad|vpravo|Satelitný pohľad na sútok riek Naryn a Kara Darya v Uzbekistane
**Ferganská dolina** je najhustejšie zaľudnená a etnicky rozmanitá oblasť v Strednej Ázii. Stretávajú sa tu hranice Kirgizska, Tadžikistanu a Uzbekistanu. V oblasti sa nachádzajú viaceré ložiská ropy, plynu a kovov. V uzbeckej časti kotliny dochádzalo ku konfliktom medzi Uzbekmi a Meschetskými Turkami, dochádza k zrážkam ozbrojených skupín pod radikálnymi islamskými heslami, ale ide v podstate o kontrolu drogových ciest v tejto oblasti.

Patrí k najúrodnejším oblastiam v Strednej Ázii.

## Referencie

## Iné projekty

Kategória:Geografia Uzbekistanu
Kategória:Geografia Kirgizska
Kategória:Geografia Tadžikistanu
Fanfilm

**Fanfilm** je film alebo video, ktoré je inšpirované skutočným filmom, televíznym programom, komiksom alebo iným podobným zdrojom, a ktoré bolo vytvorené skôr fanúšikmi ako reálnymi držiteľmi autorských práv alebo filmovými producentmi. Tvorcovia fanfilmov bývajú amatéri, ale existujú niektoré pozoruhodné filmy, ktoré dokonca produkujú profesionálni filmoví tvorcovia ako filmové školské projekty alebo ako demonštračné snímky. Fanfilmy sa veľmi líšia kvalitou a dĺžkou. Môžu to byť krátke, klamlivo vtieravé upútavky na neexistujúce filmy až po vzácnejšie sa vyskytujúce dlhometrážne filmy.

## Dejiny
Technológia, ktorú si vyžadovala výroba fanfilmov, bola až do relatívnej súčasnosti limitujúcim faktorom pre ich produkciu. V šesťdesiatych rokoch Don Glut študent na UCLA (University of California) v Los Angeles nakrútil sériu krátkych čiernobielych undergroundových filmov, ktorých inšpiráciou boli dobrodružstvá postáv z komiksov zo štyridsiatych a postáv zo seriálov z päťdesiatych rokov. Zhruba v tom istom čase umelec Andy Warhol vyrobil film nazvaný *[[Batman Dracula]]*, ktorý by sa mohol nazývať fanfilmom. Ale nestalo sa tak až do čias, keď sa vplyvom popularizácie konvencií science fiction v sedemdesiatych rokoch stalo možným prezentovať takéto diela širšej komunite fanúšikov.

## Zdroj

Kategória:Kinematografia
Kategória:Filmy
Kategória:Nezávislé filmy
Tears Dry on Their Own

**„Tears Dry on Their Own“** je pieseň napísaná a naspievaná britskou speváčkou a textárkou Amy Winehouse pre jej druhý štúdiový album *[[Back to Black]]* (2006). Vďaka Amynmu úspechu s predchádzajúcim singlom „Rehab“ v USA bolo naplánované vydanie posunuté z 13. augusta 2007 na 31. júla 2007. Winehouse natočila klip k piesni v Hollywoode, CA.

Muzikálne, „Tears Dry on Their Own“ je remake klasiky „Ain't No Mountain High Enough“ napísané manželským duom Ashford & Simpson. Pieseň bola nahraná Tammi Terellovou a Marvinom Gayeom, a neskôr Dianou Ross.

## Tracklist
**CD:**
# „Tears Dry On Their Own“ (Clean Version)
# „You're Wondering Now“
# „Tears Dry On Their Own“ (Alix Alvarez SOLE Channel Mix)
# „Tears Dry On Their Own“ (Al Usher Remix)
# „Tears Dry On Their Own“ (Enhanced Video)

**7" vinyl:**
# „Tears Dry On Their Own“
# „Tears Dry On Their Own“ (New Young Pony Club's Fucked Mix)

**12" vinyl:**
# „Tears Dry On Their Own“ (Alix Alvarez SOLE Channel Mix)
# „Tears Dry On Their Own“ (Al Usher Remix)
# „Tears Dry On Their Own“

Kategória:Piesne z 2007
Kategória:Piesne Amy Winehouse
MASH

**MASH** alebo **M.A.S.H** môže byť:
* skratka pre Mobile Army Surgical Hospital (Mobilná armádna chirurgická nemocnica), lekárske jednotky americkej armády, pozri Mobile Army Surgical Hospital
* kniha o tejto nemocnici počas Kórejskej vojny, pozri MASH (kniha)
* film inšpirovaný knihou, pozri MASH (film)
* seriál inšpirovaný filmom, pozri M*A*S*H
Ford T

**Ford model T** bol automobil vyrábaný firmou Ford Motor Company. Bolo to prvé vozidlo vyrábané na montážnej linke (pásovou výrobou) čím sa dosiahla výhodná cena vozidla a aj vysoký počet vyrobených kusov. Od roku 1908 do roku 1927 sa vyrobilo a predalo neuveriteľných 15&nbsp;007&nbsp;034 kusov. Tento automobil mal motor s objemom 2.9&nbsp;l, výkon 15&nbsp;KW a dosahoval maximálnu rýchlosť približne 72&nbsp;km/h.

## Galéria

1908 Ford Model T.jpg
Ford Model "T" car no 2 on display, Alaska Yukon Pacific Exposition, Seattle, June 1909 (AYP 502).jpeg
Ford T.jpg
Ford t 06011701.jpg
192X Ford Model T Touring.jpg
1919 Ford Model T Highboy Coupe.jpg
1923 Ford Model T Touring 3.jpg
Australian Model T Ford.jpg


## Externé odkazy

T
Kategória:Dejiny techniky
Artona

**Artona** je sesterský label spoločnosti Ultraphon zameriavajúci sa na vydávanie lacných šelakovych platní. Repertoár však nevznikal priamo pre tento label, ale bol odsunutý z vydania Ultraphonu buď technickou, alebo interpretačnou nedokonalosťou nahrávky.

Kategória:Hudobné vydavateľstvá
Ikarus 280

right|thumb|Ikarus 280.87 v Košiciach
right|thumb|Ikarus 280 v Erfurte
right|thumb|Ikarus 280.26 v Poznani
right|thumb|Predný článok autobusu po demontáži

**Ikarus 280** je typ kĺbového autobusu. Vyrábala ho maďarská spoločnosť Ikarus v rokoch 19732002.

Ikarus 280 bol jednou z variánt rady „200“, ktorá zahŕňala všetky možné varianty mestských, linkových, zájazdových a zvláštnych verzií. Pre radu 200 bolo charakteristické predné okno delené zvislo hliníkovou lištou na dve časti. Neskoršie verzie mali jednodielne čelné sklo (typ C80). Vozidlo rady 280 je kĺbové, s podpodlahovým motorom, umiestneným v prednej časti medzi 1. a 2. nápravou (typy 282 a 283), alebo vzadu za 3. nápravou (typ 284). Konštrukcia a koncepcia vychádzala z predchodcu Ikarus 180, ktorý sa do Česko-Slovenska nedovážal. Motor bol vyrábaný v licencii Rába-MAN.

## Technické parametre vozidla
* Dĺžka vozovej skrine: 16 500 mm
* Šírka vozovej skrine: 2 500 mm
* Výška vozovej skrine: 3 160 mm
* Predný previs: 2 460 mm
* Zadný previs: 2 410 mm
* Rázvor náprav: 5 400 / 6 200 mm
* Hmotnosť vozidla: 12 500 kg
* Počet miest na sedenie: 37 osôb
* Počet miest na státie: 103 osôb
* Celková obsaditeľnosť: 140 osôb

## Výskyt
Ikarusy sa dodávali do všetkých krajín RVHP, teda ich bolo možné vidieť takmer v polovici sveta. Nezanedbateľný bol aj export do kapitalistických krajín. V Česku tieto autobusy ukončili prevádzku v Prahe v roku 1999 a posledná jazda sa uskutočnila vo februári 2007 v meste Tábor. Väčšinou ich nahradili modernejšie kĺbové autobusy Karosa.

Stále sa ešte vyskytujú v mnohých krajinách a mestách, napríklad v Istanbule, Teheráne, Basre alebo Havane.

V Bratislave jazdili do 19. januára 2008, kedy sa konala rozlúčková akcia dopravného podniku na historických linkách. Poslednú jazdu v Bratislave vykonal autobus s evidenčným číslom 4947 15. februára 2008. Na Slovensku posledné klasické Ikarusy 280 dojazdili 18. septembra 2010) v Košiciach (zachovaný ostal len 1 ks 280.08 po GO v BBDS už ako historické vozidlo pod ev. č. #4082) a autobusy radu 280 nahradila modernejšia rada Ikarusu 400 

O dlhej životnosti a robustnej konštrukcii svedčí aj fakt, že v niektorých mestách jazdili aj vozidlá staršie ako 20 rokov.

## Prehľad modelov

## Referencie

## Iné projekty

## Externé odkazy
* Ikarus 280 , imhd.sk
* Ikarusy v Česku a na Slovensku, ikarusy.net

Kategória:Autobusy Ikarus
Kategória:Kĺbové autobusy
Moravianska venuša

thumb|Moravianska venuša

**Moravianska venuša** je venuša z mamutoviny, vyrezaná v období gravettienskej kultúry, asi okolo roku 22 800 pred Kr. Vyoral ju roľník Štefan Hulman-Petrech pred rokom 1938 na otvorenom táborisku lovcov mamutov v Moravanoch nad Váhom, v polohe Podkovica, pri Piešťanoch. Bohaté archeologické nálezy v oblasti náleziska dokumentujú trvalejší pobyt lovcov mamutov (praľudí).

## Charakteristika
Moravianska venuša je výrazná plastika ženy (torzo), vyrezaná z mamutieho kla. Jej vek sa odhaduje na 22 860 (±400) rokov. Má zvýraznené prsia a panvu, hlavné pohlavné znaky, ktoré predstavujú symboly pre zachovanie ľudského rodu. Symbolu ženy, s jej významným poslaním v spoločnosti, poslaním darkyne života. Nález sa zrejme cez viacerých nemeckých zberateľov dostal ku nemeckému archeológovi, profesorovi Lotharovi Zotzovi, ktorý vykonával archeologický výskum v Moravanoch nad Váhom v rokoch 1941 a 1943. S ním sa Moravianska venuša cez Prahu dostala do Nemecka, neskôr bol v Musée de l'Homme (Múzeum človeka) v Paríži vystavený jej odliatok. Na Slovensko sa tento exponát vrátil 16. mája 1967 zásluhou slovenského archeológa Juraja Bártu. Moravianska venuša je vystavená v dlhodobej expozícii „Skvosty dávnovekého Slovenska“ v Ponitrianskom múzeu v Nitre.

## Referencie

## Zdroj
* Barbora Bártová: OBJASNENIE NIEKTORÝCH SÚVISLOSTÍ ZNOVUOBJAVENIA MORAVIANSKEJ VENUŠE; Stredoškolská odborná činnosť 2012

Kategória:Paleolit
Kategória:Praveké umenie
Kategória:Moravany nad Váhom
Súkromná škola umeleckého priemyslu filmová

**Súkromná škola umeleckého priemyslu filmová** je súkromná stredná umelecká škola, ktorá sa nachádza sa v Košiciach na Petzvalovej ulici 2. Do siete škôl a školských zariadení Slovenskej republiky bola zaradená rozhodnutím č. 8796/2003-09 zo dňa 21. januára 2004. 

V priestoroch školy sídli aj Súkromná základná umelecká škola.

## História
Škola je zameraná na filmovú, televíznu, rozhlasovú tvorbu a techniku a nadväzuje na tradičnú filmovú školu, ktorá pôsobila v Čimeliciach ešte počas federácie. Po vzniku samostatného Slovenska, druh takejto školy prakticky neexistoval. Potreba výchovy a vzdelávania v tomto obore sa snažila zabezpečiť Súkromná stredná umelecká škola filmová projektom, ktorý po predložení Ministerstvu školstva SR nadobudol právoplatnosti.

Študijný štvorročný odbor *Obrazová a zvuková tvorba* so zameraniami na kameru, zvuk, strih, alebo virtuálnu grafiku, ale taktiež na umeleckú produkciu, sa stal hlavným študijným odborom školy. SSUŠ filmová je jediná škola na Slovensku, kde je umožnené študovať v tomto odbore.

Filmová škola ďalej úzko spolupracuje s masmediálnymi a filmovými školami v Česku, Maďarsku, Fínsku, Spojenom kráľovstve, Grécku, Španielsku. Do týchto štátov vedia ísť študenti na  mesačné odborné stáže.

## Referencie

## Externé odkazy
* Oficiálna stránka školy

Kategória:Stredné školy v Košiciach
Kategória:Teória filmu
Kategória:Školy umeleckého priemyslu na Slovensku
Blink-182 (album)

***Blink-182*** je piaty radový album od skupiny blink-182, ktorý vyšiel 18. novembra 2003. Nahrávanie albumu trvalo 9 mesiacov. Na rozdiel od predchádzajúcich pop punkových albumov s prevažne humornými textami, blink-182 je serióznejší a žánrovo rozmanitejší album.

## Zoznam skladieb
# „Feeling This“ - 2:52
#* spev: Tom DeLonge, Mark Hoppus
# „Obvious“ – 2:43 
#* spev: Tom DeLonge
# „I Miss You“ – 3:47 
#* spev: Tom DeLonge, Mark Hoppus
# „Violence“ – 5:20
#* spev: Tom DeLonge, Mark Hoppus
# „Stockholm Syndrome“ – 2:41
#* spev: Mark Hoppus, Tom DeLonge
# „Down“ – 3:03 
#* spev: Tom DeLonge, Mark Hoppus
# „The Fallen Interlude“ – 2:12
# „Go“ – 1:53 
#* spev: Mark Hoppus, Tom DeLonge
# „Asthenia“ – 4:19
#* spev: Tom DeLonge
# „Always“ – 4:11
#* spev: Tom DeLonge 
# „Easy Target“ – 2:20
#* spev: Tom DeLonge, Mark Hoppus
# „All of This“ – 4:40
#* spev: Robert Smith, Tom DeLonge
# „Here's Your Letter“ – 2:54
#* spev: Mark Hoppus
# „I'm Lost Without You“ – 6:20
#* spev: Tom DeLonge

## Bonusy

### Medzinárodná verzia
15. „Anthem Part Two“ (Live in Chicago)
* spev: Tom DeLonge

### Spojené Kráľovstvo
15. „Not Now“ - 4:24
* spev: Tom DeLonge
16. „Anthem Part Two“ (Live in Chicago) - 3:45
* spev: Tom DeLonge

### Japonská verzia
15. „The Rock Show“ (Live in Chicago) - 3:03
* spev: Mark Hoppus, Tom DeLonge

### Exkluzívna verzia pre austrálske turné
15. „The Rock Show“ (Live in Minneapolis) - 3:03
* spev: Mark Hoppus, Tom DeLonge
16. „I Miss You“ (Live in Minneapolis) - 3:58
* spev: Tom DeLonge, Mark Hoppus

### OR verzia
15. „Not Now“ - 4:24
* spev: Tom DeLonge
16. „I Feel So“ (Box Car Racer) - 4:30
* spev: Tom DeLonge

## Videoklipy
* „Violence“
* „Stockholm Syndrome“
* „Down/The Fallen Interlude“
* „Obvious“
* „Feeling This“

### Single
* „Feeling This“
* „I Miss You“
* „Down“
* „Always“

## Zostava
### Blink-182
* Mark Hoppus - spev, basgitara, kontrabas (v I Miss You)
* Tom DeLonge - spev, gitara
* Travis Barker - bicie, perkusie

### Hostia
* Robert Smith - spev (v All of This)
* Menno - gitara a spev (v The Fallen Interlude)
* Roger Joseph Manning, Jr. - klávesy
* John Morrical - klávesy (v All of This)
* Ken Andrews - doplňujúce nástroje (v Obvious a Violence)

Kategória:Hudobné albumy z 2003
Kategória:Hudobné albumy blink-182
Ivan Zmoray

Doc. RNDr. **Ivan Zmoray**, DrSc. (* 25. október 1919, Hodruša-Hámre – † 21. júl 1982, Košice) bol slovenský prírodovedec, doktor prírodných vied, vedecký pracovník, parazitológ a amatérsky entomológ.

## Životopis
Po skončení základnej a strednej školy začína študovať na Prírodovedeckej fakulte Karlovej univerzity v Prahe, odkiaľ prestúpil k ďalšiemu štúdiu  na Univerzitu Komenského do Bratislavy, ktorú ukončil v roku 1943, kde získal doktorát prírodných vied. Po skončení svojich štúdií v rokoch 1943 – 1948 pracoval ako asistent v zoologickom ústave univerzity v Bratislave a v rokoch 1948 – 1952 zastával funkciu vedúceho zoologického ústavu Vysokej školy poľnohospodárskeho a lesného inžinierstva v Košiciach. V rokoch 1952 až 1957 pracoval ako hygienik na Krajskej hygienicko – epidemiologickej stanici, odkiaľ v roku 1957 prešiel ako vedecký pracovník do Helmintologického ústavu SAV v Košiciach, kde bol vedúcim oddelenia morfológie a fyziológie helmintov. V rokoch 1966 až 1973 pracoval tiež ako externý vedúci katedry ekológie a systematickej zoológie Univerzity P. J. Šafárika v Košiciach.  
Počas svojho života sa zaoberal hlavne všeobecnou zoológiou, hydrobakteorológiou, ekológiou, parazitológiou a ochranou prírody.

## Entomologické aktivity
V entomológii sa amatérsky aktívne venoval zberu a štúdiu chrobákov (Coleoptera) počas svojich vysokoškolských štúdií v Prahe, kde ako poslucháč univerzity bol volontérom u doc. RNDr. Jana Obenbergera.

## Bibliografia
* Jurko, A., Ferianc, O., Zmoray, I.: 1966, Ochrana prírody na východnom Slovensku II. 3 (1. vyd.) Košice: Východoslovenské vydavateľstvo, 460 pp. (brož.).  
* Zmoray, I.: 1982, Zaujímavosti slovenskej prírody. Osveta, Martin, 364 pp. (1. vydanie, viaz.).

## Zdroje informácií o autorovi
* Anonym: 1982, *[[Encyklopédia Slovenska]]*, T - Ž. - Bratislava, VI, p. 587. 
* Skala, L.: 1990, [Zmoray, I.], In: Malý slovník biografií, IV, Sbornik ČSAZ, Praha (Nr. 140), p. 135. 
* Koleška, Z.: 1995, Seznam biografii čs. entomologů. 15. [Šafr, E.- Žoha, S.]. Klapalekiana, Supplementum, 31, 564 - 775 + [9] Taf.: p. 752. 
* Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Zmoray Ivan“: (internet). 

Kategória:Slovenskí entomológovia
Kategória:Koleopterológovia
Kategória:Slovenskí parazitológovia
Kategória:Slovenskí zoológovia
Kategória:Osobnosti z Hodruše-Hámrov